དེར་བརྟེན་མིའི་སྤྱི་ཚོགས་གང་དུ་ཡིན་ནའང་ཤེས་ཡོན་ཧ་ཅང་གཙིགས་ཆེར་འཛིན་ཡོད།འོན་ཀྱང་ཁྱིམ་ཚང་ནང་དང་སྤྱི་ཚོགས།དེ་བཞིན་རྒྱལ་ཁབ་དང་རྒྱལ་སྤྱིའི་ཐོག་རྙོག་དྲ་བཟོ་མཁན་དེ་དག་ཤེས་ཡོན་ཡོད་མཁན་ཚོ་རེད།ཁོང་ཚོར་ཤེས་ཡོན་ཡོད་སྟབས་དེའི་ཐོག་ནས་ཐབས་བྱུས་བྱ་རྒྱུ་མཁས་པོ་ཡོད།དེར་བརྟེན་ད་ལྟའི་ཤེས་ཡོན་ལམ་ལུགས་འདིས་འབྱུང་འགྱུར་སྤྱི་ཚོགས་བདེ་ཞིང་སྐྱིད་པ་ཞིག་བཟོ་རྒྱུའི་ནུས་པ་ལྡན་མིན་འདི་དྲི་བ་ཞིག་རེད།འདིའི་ཐོག་ང་ཚོས་དངོས་གནས་བསམ་བློ་ཡག་པོ་གཏོང་དགོས།དེང་སྐབས་ང་ཚོ་འགྲོ་བ་མིའི་སྤྱི་ཚོགས་ནང་རྙོག་དྲ་ཧ་ཅང་མང་པོ་འཕྲད་བཞིན་ཡོད།རྙོག་དྲ་དེ་དག་ཕལ་ཆེ་བ་མིས་བཟོས་པའི་རྙོག་དྲ་ཆགས་ཡོད་པ་དང་།དེ་ངོས་ཀྱིས་སྐྱེས་པས་བཟོས་པའི་རྙོག་དྲ་རེད་ཅེས་བརྗོད་ཀྱི་ཡོད།འོན་ཀྱང་བུད་མེད་ཀྱིས་རྙོག་དྲ་མ་བཟོས་པའི་དོན་དག་རྩ་བ་ནས་མ་རེད།བུད་མེད་ཁྲོད་རྙོག་དྲ་མང་པོ་བཟོ་མཁན་དེ་འདྲའང་ཡོད།